## Metrovalencia oferix servicis especials de tramvia per a acudir al congrés sobre suplements alimentaris i cosmètics d’alta qualitat que té lloc en Fira València

*** El dissabte 20 el recinte firal acollirà la vintena trobada de la companyia de venda directa de suplements alimentaris i cosmètics d’alta qualitat
* Les línies del tramvia anticipen el tancament el dissabte a les 23:50 hores i retarden l’inici el diumenge a les 08:00 hores, amb motiu d’unes proves tècniques**

Metrovalencia posa en funcionament el dissabte 20 de setembre servicis especials en la línia 4 de tramvia fins a Fira València, amb l’objectiu de facilitar l’accés a les persones que acudisquen al congrés de l’empresa PM-Internacional Espanya.

PM Internacional Espanya és la filial en territori espanyol de PM-International AG, una empresa alemanya fundada en 1993, que s’ha posicionat com una de les líders mundials en la venda directa de suplements alimentaris i cosmètics d’alta qualitat. La seua presència en més de 45 països i els més de 25 anys que té de trajectòria han possibilitat que tinga un creixement constant.

Durant la celebració dels certàmens, el servici de tramvia de Metrovalencia circularà el dissabte, entre la parada de Doctor Lluch i la de Fira, i viceversa, amb una freqüència de pas entre 30 i 40 minuts dins de la franja horària de les 06.00 i les 23.00 hores.

Els primers combois eixiran des de Doctor Lluch a les 06:00; 06:40; 07:20 i 08:00 hores, mentres que els últims des de Fira seran a les 21:04; 21:34; 22:09 i 22:19 hores.

Amb la finalitat d’agilitzar el servici, tots els tramvies que facen el recorregut fins a la Fira de Mostres ho indicaran en el rètol de destinació situat en la capçalera de la unitat. Juntament amb el tramvia, també es pot accedir a Fira València desplaçant-se fins a l’estació Les Carolines/Fira de la línia 2 de Metrovalencia.

Tots els usuaris que vullguen ampliar la informació d’horaris i freqüències d’este servici poden consultar en la pàgina web www.metrovalencia.es i en el telèfon gratuït d’informació d’Atenció al Client 900 46 10 46, així com en @metrovalencia, en facebook/metrovalencia.fgv i l’app oficial de Metrovalencia.

**Modificació horaris**

Amb motiu de les proves dels enclavaments que es realitzaran en les línies 4, 6 i 8 la nit del dissabte 20 al diumenge 21 de setembre, Metrovalencia ha modificat els horaris de finalització del servici el dia 20 (al voltant de les 23:50 hores) i s’ha retardat l’inici del servici el dia 21 (a partir de les 08:00 hores).

Fecha: 19/09/2025